Vroue werf glo meisies vir pastoor om seksueel te misbruik | Maroela Media
Twee vroue is Woensdag in hegtenis geneem nadat daar bewyse aan die lig gekom het wat toon dat hulle meisies gewerf het vir die Nigeriese pastoor wat van mensehandel en die seksuele misbruik van nagenoeg 30 meisies in Suid-Afrika beskuldig word.
Kapt. Anelisa Feni, woordvoerder van die Valke, sê die onderskeidelik 28-jarige en 36-jarige vroue is in Port Elizabeth in hegtenis geneem.
"Daar word beweer dat die vroue die meisies [vir die pastoor] gewerf het en dan hul bewegings fyn dopgehou het in die plekke waar hulle aangehou is," sê Feni.
Sy sê 'n ondersoek in dié verband duur steeds voort en dat nóg verdagtes waarskynlik in hegtenis geneem sal word.
Die vrou sal na verwagting Vrydag in die landdroshof in Port Elizabeth verskyn.
Gert van Niekerk, vir die pastoor, het bevestig dat hy ook Donderdag weer sal aansoek doen om borgtog. Dit volg nadat sy eerste borgtogaansoek in Junie vanjaar van die hand gewys is. Sy aansoek is geweier toe landdros Thandeka Mashiyi bevind het hy is 'n vlugrisiko en sou waarskynlik met staatsgetuies inmeng.
Die Valke Nigerië pastoor
Daar is iets wat ek nie verstaan nie! 'n Mens hoor dikwels van die gevalle waar iemand gevang is vir "mensehandel", maar dit is nie so dikwels in die nuus dat meisies verdwyn het om nie weer gevind te word nie! Dit is ook die geval met skoolkinders!